2019. szeptemberi műsor

Csoóri Sándor: Szeptemberi gyónás

Sarkunkban újra szeptember hava,
csuhé-szatyrodból a nyár, mint a legutolsó darázs,
kirepül.
A meggyfa már vörös levelet ejt, ne nézz oda!
Én se nézem narancsos meztelenséged, noha nézném-
sötéthúsú szilvát harapok inkább ketté.
A szemed is szilva, az öled is szilva, ízed is az!
Gyékényen árulnálak, ha nem volnék irigy.
Dehát irigy vagyok és verseket írok vezeklésül,
birsalma-sárga szavakat ontva, erdő-fényt, erdő-
tüzet,
hogy tükrödben fésülködő őszi madár is lássa magát.

Tisztelt Klubtagunk! Kedves Vendégünk!
Elmúlt a nyár, és immár új évadot kezdünk. A megszokott csütörtök mellett, kedden reggelenként jógával várjuk az óvatosan mozogni vágyókat. Új helyszíneket is ajánlunk, ezzel is bővítve műsorkínálatunkat. Siker esetén sorozatotokat indítunk. Szeretnénk új művészeti ágakat is bemutatni, A TIT Stúdió ebben az évben ünnepli 50. születésnapját rendezvlnyekkel, kiállításokkal, melyhez a Rátkai Márton Klub is a sajátos eszközeivel csatlakozik. A tudomány és a művészet kapcsolata lesz az őszi programok témája. Várjuk tehát, az érdeklődőket és kérjük a klub támogatóit, hogy hívják barátaikat, ismerőseiket a klubba.

szeptember 3-án /kedden/ 9 órakor:
ARANYKOR JÓGA
Az aranykorúak életkorához és fizikai állapotához alkalmazkodó gyakorlatokkal várjuk az érdeklődőket.
Foglalkozást akkreditált jógaoktató vezeti.
Az első találkozás ingyenes.
Részvételi díj: 1000 Ft/alkalom, Rátkai Klub tagoknak: 500-Ft/alkalom.
Találkozunk keddenként reggel 9 órakor könnyű ruhában és meleg zokniban.

10-én /kedden/ 9 órakor:
ARANYKOR JÓGA
Az aranykorúak életkorához és fizikai állapotához alkalmazkodó gyakorlatokkal várjuk az érdeklődőket.
Foglalkozást akkreditált jógaoktató vezeti.
Az első találkozás ingyenes.
Részvételi díj: 1000 Ft/alkalom, Rátkai Klub tagoknak: 500-Ft/alkalom.
Találkozunk keddenként reggel 9 órakor könnyű ruhában és meleg zokniban.

12-én /csütörtökön/ ddu. 6 órakor:
ARS SACRA FESZTIVÁL
KIÁLLÍTÁS
Ifjú PALKO József - FOTOGRAFÁLT SZENTECSKÉIM kiállítását megnyitja:
Dr. Békési Sándor tanszékvezető egyetemi docens, KRE Hittudományi Kar
Közreműködik: Bernáth Ferenc gitárművész.

Ifjú Palko József szobrász korábban, az Ars Sacra Fesztiválon bemutatott kiállítása, a SZENTECSKÉIM ezúttal "dimenziót lép", azaz szoborfotók és -rajzok formájában látható.
Madonnáinak, történelmi szentjeinek és bibliás embereinek füzére a szentek életének fényével sugárzik a falakról, az alkotó személyes, belső vallomásának tükrében.
A kiállítás megtekinthető: munkanapokon 9 és 17 óra között.

17-én /keden/ 9 órakor:
ARANYKOR JÓGA
Az aranykorúak életkorához és fizikai állapotához alkalmazkodó gyakorlatokkal várjuk az érdeklődőket.
Foglalkozást akkreditált jógaoktató vezeti.
Az első találkozás ingyenes.
Részvételi díj: 1000 Ft/alkalom, Rátkai Klub tagoknak: 500-Ft/alkalom.
Találkozunk keddenként reggel 9 órakor könnyű ruhában és meleg zokniban

19-én /csütörtökön/ du. 6 órakor:
ARS SACRA FESZTIVÁL
ASTRA Bábegyüttes előadása : Példabeszédek
Az idén 65 éves ASTRA Bábegyüttes alapítójának, Vízvári László piarista szerzetes- tanárnak 100. születésnapja előtt tiszteleg Példabeszédek című szakrális előadásával, mely ezúttal Ifjú Palko József Fotografált szentecskéim tárlatának kísérő rendezvénye a Rátkai Klubban.
A Példabeszédek három történetet mesél el Lukács evangéliumának 15. fejezetéből:: Az elveszett bárány, Az elveszett drachma és A tékozló fiú történetét.
A közönség részese lesz egyben a közelmúlt még élő bábtörténeti hagyományának is,
Az előadás gyerekeknek és felnőtteknek egyaránt szól.
A bábokat és díszleteket tervezte Koós Iván
Rendezte Vízvári László SchP
Jézus hangja (felvételről) Dunai Tamás
Zeneszerző: Pethő Zsolt
A belépés díjtalan!

24-én /keden/ 9 órakor:
ARANYKOR JÓGA
Az aranykorúak életkorához és fizikai állapotához alkalmazkodó gyakorlatokkal várjuk az érdeklődőket.
Foglalkozást akkreditált jógaoktató vezeti.
Az első találkozás ingyenes.
Részvételi díj: 1000 Ft/alkalom, Rátkai Klub tagoknak: 500-Ft/alkalom.
Találkozunk keddenként reggel 9 órakor könnyű ruhában és meleg zokniban
26-án /csütrtökön/ du. 6 órakor:
Jazz a XX. században –Barangolás a jazz világában
Bálint Ferenc előadása sok zenével.

30-án /hétfőn/ du. 5 órakor:
DUNATÁJ MOZI
Dékány István: ŐK AKIK… A CINEMA 64 STÚDIÓ
2006, 71 perc, operatőr: Bucsek Tibor
Az 1960-as években a hivatalos struktúra mellett kibontakozó második nyilvánosságban megjelentek a különböző művészeti ágakban az alternatív, amatőr művészeti csoportok. A hivatalos politika „tűrt” kiskapuján át, a hivatalostól eltérő hangon és módon szólaltak meg. Ilyen volt a Cinema 64 Amatőrfilm Stúdió is. Hat fiatalember – Ők, akik másként akartak filmet csinálni; ők, akiknek a film nem csupán technika, hanem művészet volt, amivel ki tudták fejezni gondolataikat, érzéseiket. Túllépve a hagyományos amatőrfilmes gyakorlaton, a közművelődési struktúrán kívül, játékfilmes keretek között teremtették meg saját világukat, mondták el véleményüket a társadalomról. A hivatásos szakma elismerését kiérdemelve filmtörténeti jelentőségű műveket hoztak létre. Hat éves küzdelmük nem csak róluk, hanem a hatvanas évek magyar valóságáról is szól.
Könyvek böngészése
Büfé: ki mit hoz, azt kínál.
A TIT Stúdió Egyesülettel, a Magyar Művelődési Társasággal, a Dunatáj Alapítvánnyal közös rendezésben.
A belépés díjtalan!

A MŰSORVÁLTOZTATÁS JOGÁT FENNTARTJUK!
MŰSORAINK TAGDÍJKÁRTYÁVAL, VAGY NAPIJEGGYEL LÁTOGATHATÓK!
ÉVES TAGDÍJ: 5000 Ft.
Napijegy ára: 500 Ft.

A Rátkai Márton Klub kulturális egyesület működését az Emberi Erőforrások Minisztérium, a Művészeti Szakszervezetek Szövetsége, a Területi Művelődési Intézmények Egyesülete, a Magyar Filmművészek Szövetsége, a LOOK Gallery, és a TIT Stúdió Egyesület támogatja.

Az űrlap teteje

Az űrlap alja

Az űrlap alja